KOMMISSIONENS FORORDNING (EF) Nr. 982/1999

af 7. maj 1999

om ophævelse af visse af Kommissionens forordninger om friske og forarbejdede frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 857/1999(2), særlig artikel 30, stk. 7,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(3), senest ændret ved forordning (EF) nr. 2199/97(4), særlig artikel 4, stk. 9, artikel 11, stk. 2, og artikel 27, stk. 1,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(5), særlig artikel 3, stk. 2, og

ud fra følgende betragtninger:

(1) Et antal retsakter i sektoren for friske og forarbejdede frugter og grøntsager er blevet formålsløse især på grund af ændringer i grundbestemmelserne, indgåelse af nye internationale forpligtelser mellem Fællesskabet og dets handelspartnere samt vigtige ændringer på markedet; for tydelighedens og retssikkerhedens skyld og for at opnå en forenkling bør disse retsakter ophæves formelt;

(2) de i denne forordning fastsatte foranstaltninger er i overensstemmelse med udtalelse fra fællesmødet for Forvaltningskomitéen for Friske Frugter og Grøntsager og Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

De i bilaget anførte forordninger ophæves.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. maj 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 1.

(2) EFT L 108 af 27.4.1999, s. 7.

(3) EFT L 297 af 21.11.1996, s. 29.

(4) EFT L 303 af 6.11.1997, s. 1.

(5) EFT L 349 af 24.12.1998, s. 1.

BILAG

Kommissionens forordning (EØF) nr. 1560/70 af 31. juli 1970 om fastsættelse af betingelserne for at forarbejde frugt og grøntsager, der er trukket tilbage fra markedet, til saft (EFT L 169 af 1.8.1970, s. 59).

Kommissionens forordning (EØF) nr. 55/72 af 10. januar 1972 om fastsættelse af betingelserne for licitation med henblik på afsætning af frugt og grøntsager, der er trukket tilbage fra markedet (EFT L 9 af 12.1.1972, s. 1).

Kommissionens forordning (EØF) nr. 1596/79 af 26. juli 1979 om forebyggende tilbagekøb af æbler og pærer (EFT L 189 af 27.7.1979, s. 47).

Kommissionens forordning (EØF) nr. 2102/90 af 23. juli 1990 om nærmere bestemmelser for høsterklæringen for citrusfrugter (EFT L 191 af 24.7.1990, s. 16).

Kommissionens forordning (EØF) nr. 1133/86 af 18. april 1986 om den landbrugsomregningskurs, der skal anvendes på eksportrestitutioner og importafgifter gældende for visse produkter forarbejdet på basis af frugt og grøntsager (EFT L 103 af 19.4.1986, s. 27).

Kommissionens forordning (EØF) nr. 722/88 af 18. marts 1988 om fastsættelse af gennemførelsesbestemmelser til artikel 3, stk. 1a, i Rådets forordning (EØF) nr. 426/86 for så vidt angår støtte til produkter forarbejdet på basis af tomater (EFT L 74 af 19.3.1988, s. 49-50).

Kommissionens forordning (EØF) nr. 4061/88 af 21. december 1988 om supplerende gennemførelsesbestemmelser for så vidt angår importlicenser for visse produkter forarbejdet på basis af surkirsebær, med oprindelse i Jugoslavien (EFT L 356 af 24.12.1988, s. 45).